Document ID: 32003R0246

Uredba Komisije (EGS) št. 246/2003
z dne 10. februarja 2003
o sprejetju programa priložnostnih modulov, ki zajemajo leta 2004 do 2006, za vzorčno anketo o delovni sili, določeno v Uredbi Sveta (ES) št. 577/98
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 577/98 z 9. marca 1998 o organizaciji vzorčne raziskave delovne sile v Skupnosti [1], kakor je bila nazadnje spremenjena z Uredbo Komisije (ES) št. 2104/2002 [2], in zlasti člena 4(2) Uredbe,
ob upoštevanju naslednjega:
(1) V skladu z Uredbo (ES) št. 577/98 je treba opredeliti elemente programa priložnostnih modulov, ki zajemajo leta 2004 do 2006.
(2) Države članice in Komisija rabijo posebne statistične podatke, da lahko razvijejo ustrezne ukrepe politike na področjih posodobitve organizacije dela [3], uskladitve delovnega in družinskega življenja [4] ter aktivnega staranja [5].
(3) Ukrepi, predvideni s to Uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Sprejme se program priložnostnih modulov za vzorčno anketo o delovni sili, ki zajema leta 2004 do 2006, kakor je določen v Prilogi.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. februarja 2003

Labels: 9
19